ไฟเขียวแบงก์อิสลามร่วมทุนนวลิสซิ่ง49%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ผู้ถือหุ้นนวลิสซิ่ง อนุมัติธนาคารอิสลามร่วมทุน 49%
นายอลงกรณ์ สัตตบุศย์ กรรมการ บริษัท นวลิสซิ่ง เปิดเผยว่า ที่ประชุมวิสามัญผู้ถือหุ้นเมื่อวันที่ 13 ก.ค.ที่ผ่านมา มีมติอนุมัติข้อเสนอของธนาคารอิสลามแห่งประเทศไทย เพื่อร่วมลงทุนในบริษัทตามที่ธนาคารสนใจจะเข้าร่วมลงทุน โดยการซื้อหุ้นของบริษัท 465.5 ล้านหุ้น หรือ 49% ของสิทธิการออกเสียงทั้งหมด 
ทั้งนี้ จะทำคำเสนอซื้อหุ้นจากผู้ถือหุ้นเดิมบางส่วน (Partial Tender Offer) จำนวน 265.5 ล้านหุ้น และการเสนอซื้อหุ้นเพิ่มทุน โดยบริษัทเป็นผู้ออกและเสนอขายให้กับธนาคารแบบเฉพาะเจาะจง 200 ล้านหุ้น รวมเป็นจำนวนหุ้นสามัญที่ธนาคารเข้าซื้อ 465.5 ล้านหุ้น (คิดเป็นสัดส่วน49% ของทุนจดทะเบียนชำระแล้วทั้งหมดภายหลังการจำหน่ายหุ้นที่ซื้อคืนทั้งหมดและการเพิ่มทุน ซึ่งจะมีจำนวนรวมทั้งสิ้น 950 ล้านหุ้น) ในราคา เดียวกันที่ราคา 1.20 บาทต่อหุ้น และอนุมัติให้ธนาคารเสนอซื้อหุ้นบางส่วนของบริษัท 265.5 ล้านหุ้น ตามที่ธนาคารเสนอด้วย และเพื่อให้การลงมติ
ของที่ประชุมผู้ถือหุ้นสำหรับวาระนี้เป็นไปตามข้อกำหนดข้อ 52 (2) แห่งประกาศคณะกรรมการกำกับ
หลักทรัพย์และตลาดหลักทรัพย์ ที่ กจ. 53/2545 เรื่องหลักเกณฑ์ เงื่อนไข และวิธีการในการเข้าถือ
หลักทรัพย์เพื่อครอบงำกิจการ
อย่างไรก็ตาม ในการทำคำเสนอซื้อหุ้นบางส่วนของบริษัทของธนาคารครั้งนี้ หากธนาคารไม่สามารถซื้อหุ้นของบริษัทในการทำคำเสนอซื้อหุ้นบางส่วนของบริษัทได้ตามที่กำหนด 265.5 ล้านหุ้น หรือ 35.4% ของจำนวน สิทธิออกเสียงทั้งหมด จะถือว่าการทำคำเสนอซื้อดังกล่าวรวมถึงการซื้อหุ้นเพิ่มทุน 200 ล้านหุ้น ซึ่งบริษัทเป็นผู้ออกและเสนอขายให้กับธนาคารแบบเฉพาะเจาะจงเป็นอันยกเลิก
นอกจากนี้ ยังอนุมัติเพิ่มทุนจดทะเบียนจากเดิม 750 ล้านบาท เป็นทุนจดทะเบียนใหม่ 950 ล้านบาท โดยออกหุ้นสามัญใหม่ 200 ล้านหุ้น มูลค่าที่ตราไว้หุ้นละ 1 บาท รวม 200 ล้านบาท เพื่อรองรับการตอบรับข้อเสนอการเข้าร่วมลงทุนของธนาคารอิสลามแห่งประเทศไทย
3) อนุมัติแก้ไขเพิ่มเติมหนังสือบริคณห์สนธิของบริษัท ข้อ 4 เพื่อให้สอดคล้องกับการเพิ่มทุนจดทะเบียน
ตาม 2) โดยให้ยกเลิกข้อความเดิมและใช้ข้อความใหม่ เป็นดังนี้แทน ทั้งนี้ ให้บุคคลที่คณะกรรมการ
มอบหมายในการจดทะเบียนแก้ไขหนังสือบริคณห์สนธิที่กรมพัฒนาธุรกิจการค้า กระทรวงพาณิชย์ มี
อำนาจแก้ไขและเพิ่มเติมถ้อยคำเพื่อให้เป็นไปตามคำสั่งของนายทะเบียน
"ข้อ 4. ทุนจดทะเบียน จำนวน : 950,000,000 บาท (เก้าร้อยห้าสิบล้านบาท)
แบ่งออกเป็น : 950,000,000 หุ้น (เก้าร้อยห้าสิบล้านหุ้น)
มูลค่าหุ้นละ : 1 บาท (หนึ่งบาท)
โดยแยกออกเป็น :
หุ้นสามัญ : 950,000,000 หุ้น (เก้าร้อยห้าสิบล้านหุ้น)
หุ้นบุริมสิทธิ : หุ้น ( )"
ด้วยคะแนนเสียงดังต่อไปนี้
มติที่ลง จำนวนเสียงที่ลงมติ ร้อยละ
(1 หุ้น = 1 เสียง)
เห็นด้วย 307,014,747 100
ไม่เห็นด้วย 0 0
งดออกเสียง 0 0
อนุมัติการจัดสรรหุ้นสามัญเพิ่มทุน จำนวน 200 ล้านหุ้นมูลค่าที่ตราไว้หุ้นละ 1 บาท โดยเสนอขาย แบบเฉพาะเจาะจง (Private Placement) ให้แก่ธนาคาร ในราคาหุ้นละ 1.20 บาท และมอบหมาย ให้คณะกรรมการหรือคณะกรรมการบริหารหรือกรรมการผู้จัดการหรือบุคคลที่คณะกรรมการหรือคณะ กรรมการบริหารหรือกรรมการผู้จัดการมอบหมาย มีอำนาจในการ (1) เข้าเจรจา ทำความตกลง และ ลงนามในเอกสารและสัญญาต่าง ๆ ที่เกี่ยวข้องกับการจัดสรรหุ้นสามัญเพิ่มทุนดังกล่าว รวมทั้งดำเนินการ ต่าง ๆ อันเกี่ยวเนื่องกับการจัดสรรหุ้นสามัญเพิ่มทุนดังกล่าว (2) ลงนามในเอกสารคำขออนุญาต คำขอ ผ่อนผันต่าง ๆ และหลักฐานที่จำเป็นและเกี่ยวข้องกับการจัดสรรหุ้นสามัญเพิ่มทุนดังกล่าว ซึ่งรวมถึง การติดต่อ และการยื่นคำขออนุญาตหรือขอผ่อนผัน เอกสารและหลักฐานดังกล่าวต่อหน่วยงานราชการ หรือหน่วยงานที่เกี่ยวข้อง และการนำหุ้นสามัญเพิ่มทุนของบริษัทเข้าจดทะเบียนในตลาดหลักทรัพย์ แห่งประเทศไทย และ (3) มีอำนาจในการดำเนินการอื่นใดอันจำเป็นและสมควรเกี่ยวกับการจัดสรรหุ้น สามัญเพิ่มทุนดังกล่าว ด้วยคะแนนเสียงดังต่อไปนี้